

**HRVATSKA GORSKA SLUŽBA SPAŠAVANJA**

**10000 Zagreb, Kozarčeva 22**

**Tel/fax: 01/48 21 049**

**MB: 01592904; OIB 02584649098, IBAN:** **HR3323600001101738192**

**http://www.gss.hr; e-pošta: gss@gss.hr**

Zagreb, 05.07.2019.godine

Urbroj

Temeljem odluke Izvršnog odbora HGSS-a od 27.06.2019.godine, Hrvatska gorska služba spašavanja raspisuje

**NATJEČAJ ZA ZAPOŠLJAVANJE**

**za radno mjesto Asistenta projekta Jačanje kapaciteta Hrvatske gorske službe spašavanja – Sigurna.HR**

**Opis poslova:**

Asistent projekta kontinuirano prati status projekta te bilježi potrebne informacije za izradu izvješća, pruža pomoć pri prikupljanju podataka, konsolidaciji podataka i planiranju resursnih kapaciteta potrebnih za realizaciju projekta, vrši korespodenciju na relaciji HGSS-a i ugovaratelja za provedbu, vidljivost i nabavu, sudjeluje u kontroli ipsravnosti nabavljene opreme kod isporuke, osigurava promidžbu i vidljivost projekta te sve ostale administrativne aktivnosti povezane s projetom, pruža logističku pomoć pri poslovima organizacije događanja, odgovoran je za izradu izvješća za nadzorna tijela te pravovremeno predavanje istih.

**Opći uvjeti za prijam:**

- visoka stručna sprema, društvenog i humanističkog smjera,

- napredno poznavanje rada u Microsoft office programima,

- aktivno znanje engleskog jezika u govoru i pismu (B2),

- spremnost na samostalan rad i rad u timu,

- sposobnost snalaženja u dinamičnom okruženju,

- širina interesa i dobra opća informiranost,

- visoka razina usmenog i pismenog izražavanja,

- položen vozački ispit B kategorije i važeća vozačka dozvola,

- 3 godine iskustva u EU fondovima,

- rad na minimalno 1 EU projektu u provedbi,

- iskustvo u nabavi,

- odgovornost, fleksibilnost, organizacijske sposobnosti, komunikativnost.

**Kandidati su obvezni uz prijavu priložiti:**

- životopis s kontakt podacima,

- dokaz o stručnoj spremi (presliku diplome),

- preslika važeće vozačke dozvole

- sve ostale dokaze iz kojih je vidljivo za zadovoljava gore navedene uvjete.

**Mjesto rada:**

-Zagreb (u obzir dolaze i drugi gradovi u kojima djeluju ustrojstvene jedinice HGSS-a)

Osoba koja nije podnijela pravodobnu ili potpunu prijavu ili ne ispunjava formalne uvjete ne smatra se kandidatom u postupku oglasa.

Potpunom prijavom smatra se ona koja sadržava sve podatke i priloge navedene u oglasu.

Sukladno odredbama Opće uredbe o zaštiti osobnih podataka, prijavom na oglas kandidat daje privolu HGSS-u za prikupljanje i obradu osobnih podataka navedenih u prijavi na oglas te dostavljenoj dokumentaciji, u svrhu provedbe istog. Prijavom na oglas kandidati su suglasni s javnom objavom osobnih podataka (ime i prezime) na internetskoj stranici HGSS-a, a u svrhu obavještavanja o rezultatima oglas. Detaljnije na: [www.hgss.hr](http://www.hgss.hr).

Kandidat/kinja koji/a može ostvariti pravo prednosti kod zapošljavanja sukladno članku 102. Zakona o hrvatskim braniteljima iz Domovinskog rata i članova njihovih obitelji (Narodne novine 121/2017), dužan/a se u prijavi na oglas pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti prilikom zapošljavanja u skladu s člankom

102. Zakona o hrvatskim braniteljima iz Domovinskog rata i članovima njihovih obitelji uz prijavu, dužan/a je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: [https://branitelji.gov.hr/zaposljavanje- 843/843.](https://branitelji.gov.hr/zaposljavanje-843/843)

Ponude s dokazima o ispunjavanju uvjeta oglasa dostavljaju se poštanskim putem ili osobno na adresu:

Hrvatska gorska služba spašavanja, Kozarčeva 22, 10 000 Zagreb (I. kat), u zatvorenoj omotnici, s naznakom „Za natječaj – projekt Sigurna.HR“.

Natječaj je objavljen na internetskim stranicama HGSS-a [www.hgss.hr](http://www.hgss.hr) te na internetskim stranicama Hrvatskog zavoda za zapošljavanje [www.hzz.hr](http://www.hzz.hr) dana **05.07.2019. godine.**

Rok za podnošenje prijava na oglas je 10 dana od dana objave oglasa na internetskim stranicama, zaključno sa **15.07.2019. godine**

Sa svim kandidatima mogu se obaviti razgovori.

Odluku o odabiru kandidata donosi IO HGSS-a uz suglasnost pročelnika HGSS-a. Odluka o odabiru se objavljuje na internetskim stranicama HGSS-a [www.hgss.hr](http://www.hgss.hr) .

HGSS zadržava pravo poništenja natječaja, odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.